Pomembno: Ta pogodba je licenčna pogodba za končnega uporabnika med vami in družbo HONOR Device Co., Ltd. (v nadaljevanju »HONOR«) ter ureja uporabo programske opreme Honor Suite (ta »programska oprema«). Če kliknete NAMESTI, to pomeni, da ste skrbno prebrali vsebino te pogodbe in sprejemate vsa v njej vsebovana določila.

1. Področje uporabe
Ta pogodba se uporablja samo za Honor Suite. Pravice, podeljene s to pogodbo, se ne uporabljajo za nobeno drugo programsko opremo.

2. Pravice intelektualne lastnine
Vse pravice intelektualne lastnine za to programsko opremo so v lasti družbe HONOR in so zaščitene z zakonodajo v Ljudski republiki Kitajski, mednarodnimi pogodbami o avtorski pravici ter drugimi veljavnimi zakoni in pogodbami, ki urejajo pravice intelektualne lastnine.

3. Obseg licence
3.1 Ta programska oprema je zagotovljena brezplačno. To programsko opremo lahko prenesete, namestite in uporabite na neomejenem številu naprav v nekomercialne namene.
3.2 To programsko opremo lahko kopirate, pošiljate in distribuirate na neomejenem številu naprav v nekomercialne namene. Vendar pa morate zagotoviti, da so vse kopije te programske opreme, vključno vse kopije te programske opreme, ki so poslane ali distribuirane, popolne in vsebujejo vse informacije, vključene v tej programski opremi, vključno elektronsko dokumentacijo, obvestila o avtorski pravici, blagovne znamke in to pogodbo.

4. Omejitve uporabe
4.1 Na tej programski opremi ne smete izvajati povratnega inženiringa, povratnega sestavljanja ali povratnega prevajanja. Poleg tega ne smete urejati nobenih virov, vsebovanih v datotekah programske opreme.
4.2 Te programske opreme ne smete razstaviti niti je delno ali v celoti vdelati v druge sisteme programske opreme.
4.3 Ne smete izbrisati nobenih izjav ali obvestil o avtorski pravici, vsebovanih v tej programski opremi.
4.4 Te programske opreme ne smete uporabiti za razvijanje nobene izpeljane programske opreme ali aplikacije.
4.5 Nobenih funkcij v tej programski opremi ne smete uporabiti za sodelovanje v nelegalnih dejavnostih.
4.6 Družba HONOR si pridržuje vse pravice, ki vam niso izrecno podeljene s to pogodbo.

5. Zavrnitev odgovornosti
5.1 Ta programska oprema je zagotovljena »takšna, kakršna je«. Družba HONOR ne daje jamstev glede pravočasnosti ali točnosti storitev, zagotovljenih s to pogodbo.
5.2 S tem se strinjate, da storitve, zagotovljene s to programsko opremo, morda ne bodo ustrezno delovale zaradi neobvladljivih okoliščin, računalniških virusov, hekerskih napadov, nezdružljivosti sistemov in drugih nenavedenih razlogov. Družba HONOR ni odgovorna za nobeno izgubo, ki bi lahko nastala zaradi podatkovnih napak ali izgube podatkov, ki ne nastanejo po krivdi družbe HONOR.

6. Informacije o uporabi
6.1 Za uporabo funkcij v tej programski opremi morate Honor Suite namestiti v svoj telefon. Za izvajanje zahtevanih storitev ta programska oprema morda potrebuje dostop do nekaterih dovoljenj v telefonu med uporabo, vključno dovoljenj za opravljanje klicev, pošiljanje besedilnih sporočil in dostop do stikov.
6.2 Ta programska oprema je zasnovana samo za namestitev v telefonih, v katerih se izvaja uradni operacijski sistem HONOR. Družba HONOR ne dalje jamstev glede kakovosti storitev, zagotovljenih s to programsko opremo, uporabnikom, ki programsko opremo namestijo v naprave, v katerih se ne izvaja uradni operacijski sistem HONOR. 
6.3 Družba HONOR lahko občasno zagotovi posodobitve za to programsko opremo. Da se zagotovi neprekinjeno zagotavljanje storitev, se mora ta različica te programske opreme ujemati z različico programske opreme Honor Suite, nameščeno v telefonu.

7. Prekinitev
Če ne upoštevate določil in pogojev te pogodbe, si družba HONOR in/ali njeni licencodajalci pridržujejo pravico, da kadar koli prekinejo to pogodbo. Ko je ta pogodba prekinjena, morate takoj prenehati uporabljati to programsko opremo ter izbrisati vso programsko opremo in kakršne koli povezane podatke, ki ste jih namestili ali kopirali v svoj računalnik. 

8. Omejeno jamstvo
8.1 Razen v tej pogodbi izrecno danih jamstev družba HONOR ne daje nobenih drugih jamstev, niti izrecnih niti implicitnih, vključno, toda ne omejeno na, jamstev o prodajnosti ali primernosti za določen namen.
8.2 Družba HONOR ne daje jamstev glede nekršitev pravic tretjih oseb.

9. Omejena odgovornost
9.1 Družba HONOR ni odgovorna za in ne daje nobenih jamstev za težave s programsko opremo, nastale zaradi nepredvidenih okoliščin, zlorabe, napačne uporabe ali nepooblaščenega prilagajanja te programske opreme. 
9.2 Družba HONOR ni odgovorna za nobeno naključno, neposredno ali kazensko škodo, nastalo zaradi uporabe te programske opreme, vključno, toda ne omejeno na, kakršno koli izgubo poslovnega dobička, prekinitev poslovanja, izgubo informacij ali podatkov. Družba HONOR ni odgovorna niti v primeru obvestila o možnosti takšne škode. 

10. Posodobitve različic
10.1 Družba HONOR si pridržuje pravico do odločanja, ali bo v prihodnosti izdajala posodobitve različic za to programsko opremo.
10.2 Razen če se izda nadomestna licenčna pogodba, se ta pogodba še naprej uporablja za posodobljene različice te programske opreme.
10.3 Če je ta programska oprema označena kot posodobljena različica, morate upoštevati to pogodbo.

11. Pisno sporočanje
Vsa sporočanja v zvezi s to pogodbo bodo izvedena pisno.

12. Razno
12.1 Če ste potrošnik z bivališčem v Evropski uniji, to pogodbo urejajo zakoni Nemčije. Kakršen koli spor med vami in družbo HONOR v zvezi s to pogodbo bo predan v postopek na pristojno sodišče v Nemčiji. Če ste potrošnik z bivališčem v drugi državi ali regiji, to pogodbo urejajo zakoni v Ljudski republiki Kitajski. Kakršen koli spor v zvezi s to pogodbo bo rešen s prijaznimi pogajanji. V primeru, da spora ni mogoče rešiti s pogajanji, se spor preda na ljudsko sodišče v okrožju Longgang, Shenzhen, da se razreši s postopkom.
12.2 Ustni dogovori niso sklenjeni.
12.3 V primeru, da kakšna koli določba v tej pogodbi iz kakršnega koli razloga postane neveljavna ali neizvršljiva, delno ali v celoti, ali krši veljavne zakone, se zadevna določba smatra za ločljivo. Vendar pa to ne vpliva na veljavnost in izvršljivost drugih tukaj vsebovanih določb.
12.4 Družba HONOR lahko to pogodbo občasno posodobi ali prilagodi in vam pošlje prilagojeno različico s sredstvi, ki jih dovoljuje zakon. Če ne sprejemate prilagoditve te pogodbe, ki jo izvede družba HONOR, morate takoj prenehati uporabljati to programsko opremo. Če nadaljujete z uporabo te programske opreme po prejemu posodobitve družbe HONOR, to pomeni, da sprejemate prilagoditev te pogodbe, ki jo izvede družba HONOR.

13. Celotna pogodba
Ta pogodba in njene priloge sestavljajo celotno pogodbo med pogodbenicama, kar zadeva tukaj vsebovano vsebino, in nadomeščajo kakršne koli predhodne izrecne ali implicitne dogovore in/ali pogodbe v zvezi z vsebino. Ta pogodba vsebuje vse obveznosti, ki jih ima družba HONOR v zvezi s to programsko opremo.
