Svarbu: ši sutartis yra galutinio naudotojo licencinė sutartis, sudaryta jūsų ir „HONOR Device Co., Ltd.“ (toliau – „HONOR“) dėl naudojimosi „Honor Suite“ (toliau – „programinė įranga“). Jei spustelėsite ĮDIEGTI, tai reikš, kad atidžiai perskaitėte šios sutarties turinį ir sutinkate su visomis čia nurodytomis sąlygomis.

1. Taikymo sritis
Ši sutartis taikoma tik „Honor Suite“. Šia sutartimi suteikiamos teisės netaikomos jokiai kitai programinei įrangai.

2. Intelektinės nuosavybės teisės
Visos šios programinės įrangos intelektinės nuosavybės teisės priklauso „HONOR“ ir yra ginamos Kinijos Liaudies Respublikos įstatymų, tarptautinių autorių teisių sutarčių ir kitų taikytinų įstatymų bei sutarčių, reglamentuojančių intelektinės nuosavybės teises.

3. Licencijos aprėptis
3.1 Ši programinė įranga teikiama nemokamai. Galite atsisiųsti, įdiegti ir nekomerciniams tikslams naudoti šią programinę įrangą neribotame skaičiuje įrenginių.
3.2 Galite nekomerciniams tikslams kopijuoti, siųsti ir platinti šią programinę įrangą į neribotą skaičių įrenginių. Vis dėlto turite užtikrinti, kad visos šios programinės įrangos kopijos (įskaitant visas šios programinės įrangos kopijas, kurios buvo nusiųstos ar išplatintos) būtų išsamios ir jose būtų visa su šia programine įranga teikiama informacija, įskaitant elektroninę dokumentaciją, autorių teisių pranešimus, prekės ženklus ir šią sutartį.

4. Naudojimo apribojimai
4.1 Negalite atlikti šios programinės įrangos apgrąžos inžinerijos, atvirkštine tvarka jos kompiliuoti arba iškompiliuoti. Be to, negalite redaguoti jokių išteklių, esančių programinės įrangos failuose.
4.2 Negalite išskaidyti šios programinės įrangos, taip pat negalite visos šios programinės įrangos ar jos dalies diegti į kitas programinės įrangos sistemas.
4.3 Negalite pašalinti jokių šioje programinėje įrangoje pateiktų autorių teisių ir kitokių pranešimų.
4.4 Negalite naudoti šios programinės įrangos išvestinei programinei įrangai ar programoms kurti.
4.5 Negalite naudoti jokių šios programinės įrangos funkcijų bet kokiai neteisėtai veiklai vykdyti.
4.6 „HONOR“ pasilieka visas kitas teises, kurios nėra aiškiai suteikiamos jums šia sutartimi.

5. Atsakomybės apribojimas
5.1 Ši programinė įranga teikiama „tokia, kokia yra“. „HONOR“ neteikia jokių garantijų, kad paslaugos, teikiamos naudojant šią programinę įrangą, bus tikslios ir teikiamos laiku.
5.2 Jūs sutinkate, kad paslaugos, teikiamos naudojant šią programinę įrangą, gali tinkamai neveikti dėl nekontroliuojamų aplinkybių, kompiuterių virusų, įsilaužėlių atakų, sistemų nesuderinamumo ir kitų neapibrėžtų priežasčių. „HONOR“ nebus atsakinga už jokius nuostolius, kurių galite patirti dėl duomenų klaidų ar duomenų praradimo, įvykusių ne dėl „HONOR“ kaltės.

6. Naudojimo informacija
6.1 Norint naudotis šios programinės įrangos funkcijomis, telefone turi būti įdiegta „Honor Suite“. Kad būtų galima teikti jūsų pageidaujamas paslaugas, šiai programinei įrangai naudojimo metu gali reikėti prieigos prie tam tikrų telefono leidimų, įskaitant leidimus skambinti, siųsti tekstines žinutes ir pasiekti adresatus.
6.2 Ši programinė įranga skirta tik įdiegti į telefonus, kuriuose veikia oficiali „HONOR“ operacinė sistema. „HONOR“ neteikia jokių garantijų dėl paslaugų, teikiamų naudojant šią programinę įrangą, kokybės tiems naudotojams, kurie šią programinę įrangą yra įdiegę į įrenginius, kuriuose veikia ne oficiali „HONOR“ operacinė sistema. 
6.3 „HONOR“ gali kartais teikti šios programinės įrangos naujinimus. Siekiant užtikrinti nuolatinį paslaugų teikimą, ši programinės įrangos versija turi sutapti su telefone įdiegtos „Honor Suite“ versija.

7. Nutraukimas
Jei nesilaikysite šios sutarties nuostatų ir sąlygų, „HONOR“ ir (arba) jos licencijos davėjai pasilieka teisę bet kuriuo metu šią sutartį nutraukti. Jei ši sutartis bus nutraukta, turėsite iškart nustoti naudoti programinę įrangą, taip pat pašalinti visą programinę įrangą ir susijusius duomenis, kuriuos įdiegėte ar nukopijavote į savo kompiuterį. 

8. Ribotoji garantija
8.1 Be garantijų, aiškiai suteikiamų šioje sutartyje, „HONOR“ neteikia jokių kitų aiškių ar numanomų garantijų, įskaitant, be kita ko, tinkamumo prekybai ir tam tikram tikslui garantijas.
8.2 „HONOR“ neteikia jokių garantijų, kad nebus pažeistos trečiųjų šalių teisės.

9. Ribotoji atsakomybė
9.1 „HONOR“ nebus atsakinga ir neteikia garantijų dėl programinės įrangos problemų, kilusių dėl nenumatytų aplinkybių, piktnaudžiavimo, netinkamo naudojimo ar neleistino šios programinės įrangos modifikavimo. 
9.2 „HONOR“ nebus atsakinga už jokius netyčinius, netiesioginius ar baudinius nuostolius, kilusius dėl naudojimosi šia programine įranga, įskaitant, be kita ko, prarastą verslo pelną, veiklos pertraukimą, informacijos ar duomenų praradimą. „HONOR“ nebus atsakinga netgi tuo atveju, jei žinojo apie tokių nuostolių galimybę. 

10. Versijos naujinimai
10.1 „HONOR“ pasilieka teisę nuspręsti, ar ateityje leisti šios programinės įrangos versijos naujinimus.
10.2 Jei nebus išleista pakaitinė licencijos sutartis, ši sutartis bus taikoma ir atnaujintoms šios programinės įrangos versijoms.
10.3 Jei ši programinė įranga pažymėta kaip atnaujinta versija, privalote laikytis šios sutarties.

11. Bendravimas raštu
Bet koks bendravimas, susijęs su šia sutartimi, turi vykti raštu.

12. Kita
12.1 Jei esate vartotojas iš Europos Sąjungos, šiai sutarčiai bus taikomi Vokietijos įstatymai. Bet kokie ginčai, dėl šios sutarties kilę tarp jūsų ir „HONOR“, turės būti teikiami spręsti teismui, kurio jurisdikcija yra Vokietijoje. Jei esate vartotojas iš kitos šalies ar regiono, šiai sutarčiai bus taikomi Kinijos Liaudies Respublikos įstatymai. Bet kokie ginčai, kilę dėl šios sutarties, bus sprendžiami draugiškomis derybomis. Jei ginčo išspręsti derybomis nepavyktų, ginčas bus perduotas spręsti Šendženo Longgang apygardos liaudies teismui.
12.2 Nėra sudaryta jokių žodinių susitarimų.
12.3 Jei kuri nors šios sutarties nuostata dėl kokios nors priežasties taps negaliojanti ar neįgyvendinama visa ar iš dalies arba pažeis taikytinus įstatymus, minėta nuostata bus laikoma nebūtina. Vis dėlto kitų čia išdėstytų nuostatų galiojimo ir įgyvendinimo tai nepaveiks.
12.4 „HONOR“ gali periodiškai atnaujinti ar modifikuoti šią sutartį ir atsiųsti jums modifikuotą versiją įstatymais leidžiamomis priemonėmis. Jei nesutiksite su „HONOR“ atlikta šios sutarties modifikacija, turėsite iškart nustoti naudoti šią programinę įrangą. Jei toliau naudosite šią programinę įrangą gavę „HONOR“ naujinimą, tai reikš, kad sutinkate su „HONOR“ atlikta šios sutarties modifikacija.

13. Visa sutartis
Ši sutartis ir jos priedai sudaro visą šalių sutartį dėl čia nurodyto sutarties dalyko ir pakeičia bet kokius ankstesnius aiškius ar numanomus pareiškimus ir (arba) sutartis, susijusias su sutarties dalyku. Šioje sutartyje nurodyti visi „HONOR“ įsipareigojimai, susiję su šia programine įranga.
