Важно: Настоящото споразумение представлява лицензионно споразумение с краен потребител, сключено между Вас и HONOR Device Co., Ltd. (наричана за краткост оттук нататък „HONOR“) и управляващо употребата на Honor Suite (наричана за краткост оттук нататък „Софтуер“). Щраквайки върху ИНСТАЛИРАНЕ потвърждавате, че сте прочели внимателно съдържанието на настоящото споразумение и приемате всички посочени в него условия.

1. Обхват на приложение
Настоящото споразумение се отнася единствено до Honor Suite. Правата, предоставяни с настоящото споразумение, не са приложими към нито един друг софтуер.

2. Права върху интелектуалната собственост
Всички права върху интелектуалната собственост относно този софтуер принадлежат на HONOR и са защитени от законите на Китайската народна република, международните договори за авторско право и други приложими закони и договори, уреждащи правата на интелектуална собственост.

3. Обхват на лиценза
3.1 Този софтуер се предоставя за безплатно ползване. Можете да изтегляте, инсталирате и използвате този софтуер на неограничен брой устройства за нетърговски цели.
3.2 Можете да копирате, изпращате и разпространявате този Софтуер на неограничен брой устройства с нетърговска цел. Трябва обаче да сте сигурни, че всички копия на този Софтуер, включително всички копия на този Софтуер, които са изпратени или разпространени, са пълни и съдържат цялата информация, включена в този Софтуер, включително електронна документация, бележки относно авторски права, търговски марки, както и настоящото споразумение.

4. Ограничения за употреба
4.1 Нямате право да извършвате обратен инженеринг, обратно компилиране или декомпилиране на този Софтуер. В допълнение, нямате право да редактирате съдържащите се в софтуерните файлове ресурси.
4.2 Нямате право да деасемблирате този Софтуер или да го вграждате в цялост или на части в други софтуерни системи.
4.3 Нямате право да изтривате декларации относно авторските права или известия, съдържащи се в този Софтуер.
4.4 Нямате право да използвате този Софтуер с цел разработка на производен софтуер или приложения.
4.5 Нямате право да използвате никакви функции на този Софтуер с цел участие в незаконни действия.
4.6 HONOR си запазва всички останали права, които не са Ви изрично предоставени с настоящото Споразумение.

5. Правна забележка
5.1 Този Софтуер се предоставя в настоящия си вид. HONOR не дава никакви гаранции по отношение на навременността или точността на услугите, предоставяни чрез този Софтуер.
5.2 Вие потвърждавате, че е възможно услугите, предоставяни от този Софтуер, да не функционират правилно поради неконтролируеми обстоятелства, компютърни вируси, хакерски атаки, системна несъвместимост и други неопределени причини. HONOR не носи отговорност за каквито и да е загуби, можещи да възникнат поради грешки в данните или загуба на данни, която не е по вина на HONOR.

6. Употреба на информация
6.1 Функциите в този Софтуер изискват Honor Suite да бъде инсталиран на телефона Ви. За да изпълнявате заявените от Вас услуги, този Софтуер може да изисква достъп до някои разрешения по време на използване, включително разрешения за осъществяване на повиквания, изпращане на текстови съобщения и достъп до Вашите контакти.
6.2 Този софтуер е предназначен за инсталиране само на телефони с официална операционна система HONOR. HONOR не дава никакви гаранции относно качеството на услугите, предоставяни от този Софтуер, за потребителите, които инсталират този Софтуер на устройства, които не поддържат официалната операционна система HONOR. 
6.3 Периодично HONOR може да предоставя актуализации на този Софтуер. За да гарантирате непрекъснатото предоставяне на услугите, настоящата версия на Софтуера трябва да съответства на версията на Honor Suite, инсталирана на Вашия телефон.

7. Прекратяване
Ако не спазвате условията на настоящото споразумение, HONOR и / или неговите лицензодатели си запазват правото да прекратят настоящото споразумение по всяко време. След като настоящото Споразумение бъде прекратено, трябва незабавно да преустановите използването на този Софтуер и да изтриете целия Софтуер и всички свързани с него данни, които сте инсталирали или копирали на своя компютър. 

8. Ограничена гаранция
8.1 Освен гаранциите, изрично посочени в това Споразумение, HONOR не предоставя никакви други гаранции, нито изрични, нито подразбиращи се, включително, но не само, гаранции за продаваемост и годност за определена цел.
8.2 HONOR не дава никакви гаранции по отношение на нарушаването на правата на трети страни.

9. Ограничена отговорност
9.1 HONOR не носи отговорност и не дава никакви гаранции за софтуерни проблеми, причинени от непредвидени обстоятелства, злоупотреба, неправилно използване или неразрешено видоизменение на този софтуер. 
9.2 HONOR не носи отговорност за каквито и да е случайни, косвени или наказателни щети, произтичащи от използването на този Софтуер, включително, но не само, загуба на печалба, преустановяване на бизнес, загуба на информация или данни. HONOR не носи отговорност, дори ако е уведомена за възможността от възникване на такива щети. 

10. Актуализации на версии
10.1 HONOR си запазва правото да вземе решение дали в бъдеще да пусне актуализации на версиите за този Софтуер.
10.2 Освен ако не е издадено заместващо лицензионно споразумение, настоящото Споразумение ще продължи да се прилага и за актуализираните версии на този Софтуер.
10.3 Ако този Софтуер е обозначен като актуализирана версия, трябва да спазвате настоящото Споразумение.

11. Писмена комуникация
Всички съобщения, свързани с настоящото споразумение, трябва да се съставят в писмена форма.

12. Разни
12.1 Ако сте потребител със седалище в Европейския съюз, настоящото споразумение се урежда от законодателството на Германия. Всеки спор, възникнал между Вас и HONOR по отношение на настоящото споразумение, ще бъде отнесен към компетентните съдебни органи в Германия. Ако сте потребител, който се намира в друга държава или регион, настоящото споразумение се урежда от законите на Китайската народна република. Всеки спор относно това Споразумение следва да бъде разрешен чрез добронамерени преговори. В случай че спорът не може да бъде разрешен чрез преговори, спорът следва да бъде отнесен към Народния съд на региона Longgang на Шенжен, за да бъде разрешен по съдебен път.
12.2 Не са сключвани никакви устни споразумения.
12.3 В случай че някоя от клаузите в настоящото споразумение стане невалидна или неприложима по някаква причина, изцяло или отчасти или нарушава приложимото законодателство, настоящата клауза следва да се приема за делима. Въпреки това валидността и приложимостта на останалите клаузи в настоящото споразумение остават незасегнати.
12.4 HONOR има право периодично да актуализира или модифицира настоящото Споразумение и да Ви изпраща модифицираната версия по начини, разрешени от закона. Ако не приемате модификацията на настоящото споразумение от страна на HONOR, трябва незабавно да преустановите използването на този Софтуер. Ако продължавате да използвате този Софтуер след получаване на актуализацията на HONOR, потвърждавате, че приемате модификацията на споразумението от страна на HONOR.

13. Цялостно споразумение
Настоящото Споразумение и приложенията към него представляват цялостно съглашение между страните относно предмета на договор и заменят всички предишни изрични или негласни изявления и / или споразумения, свързани с предмета му. Настоящото Споразумение съдържа всички задължения на HONOR, свързани с този Софтуер.
