Tärkeää: Tämä Sopimus on sinun ja HONOR Device Co. Ltd:n (jäljempänä "HONOR") välillä solmittu loppukäyttäjän käyttöoikeussopimus, jota sovelletaan Honor Suite -ohjelmiston ("Ohjelmisto") käyttöön. Napsauttamalla ASENNA ilmoitat lukeneesi tämän Sopimuksen huolellisesti ja hyväksyneesi sen kaikki ehdot.

1. Soveltamisala
Tätä Sopimusta sovelletaan vain Honor Suite -ohjelmistoon. Sopimuksesta johtuvia oikeuksia ei sovelleta mihinkään muuhun ohjelmistoon.

2. Immateriaalioikeudet
Ohjelmiston immateriaalioikeudet omistaa HONOR, ja niitä suojaavat Kiinan kansantasavallan lait, kansainväliset tekijänoikeussopimukset ja muut sovellettavat immateriaalioikeuksia koskevat lait sekä sopimukset.

3. Käyttöoikeuden sisältö
3.1 Ohjelmisto tarjotaan veloituksetta. Voit ladata, asentaa ja käyttää Ohjelmistoa rajoittamattomassa määrässä laitteita ei-kaupallisessa tarkoituksessa.
3.2 Voit kopioida, lähettää ja jaella Ohjelmiston rajoittamattomaan määrään laitteita ei-kaupallisessa tarkoituksessa. Sinun on kuitenkin varmistettava, että kaikki Ohjelmiston kopiot, myös kaikki lähetetyt ja jaellut Ohjelmiston kopiot, ovat täydellisiä ja sisältävät kaikki Ohjelmistoon sisällytetyt tiedot, mukaan lukien sähköisen dokumentaation, tekijänoikeusilmoitukset, tavaramerkit ja tämän Sopimuksen.

4. Käyttörajoitukset
4.1 Et saa takaisinmallintaa, takaisinkääntää tai purkaa Ohjelmistoa. Et saa myöskään muokata mitään ohjelmistotiedostojen sisältämiä tietoja.
4.2 Et saa purkaa Ohjelmistoa tai upottaa sitä osittain tai kokonaan muihin ohjelmistojärjestelmiin.
4.3 Et saa poistaa mitään Ohjelmiston sisältämiä tekijänoikeuslausekkeita tai ilmoituksia.
4.4 Et saa käyttää Ohjelmistoa minkäänlaisten johdettujen ohjelmistojen tai sovellusten kehittämiseen.
4.5 Et saa käyttää mitään Ohjelmiston ominaisuuksia minkäänlaiseen laittomaan toimintaan osallistumiseen.
4.6 HONOR pidättää kaikki muut oikeudet, joita ei ole yksiselitteisesti myönnetty sinulle tässä Sopimuksessa.

5. Vastuuvapauslauseke
5.1 Ohjelmisto tarjotaan "sellaisenaan". HONOR ei millään tavoin takaa Ohjelmiston tarjoaman palvelun oikea-aikaisuutta tai paikkansapitävyyttä.
5.2 Tiedostat, että Ohjelmiston tarjoamat palvelut eivät välttämättä toimi asianmukaisesti hallitsemattomien olosuhteiden, tietokonevirusten, tietoturvahyökkäysten, järjestelmän yhteensopimattomuuden tai muiden määrittelemättömien syiden vuoksi. HONOR ei ole korvausvelvollinen mistään sellaisista tietojen sisältämien virheiden tai tietojen menettämisen sinulle aiheuttamista vahingoista, jotka eivät ole HONORin syytä.

6. Tietoa käytöstä
6.1 Tämän Ohjelmiston ominaisuudet edellyttävät Honor Suite -sovelluksen asentamista puhelimeesi. Ohjelmisto voi käytön aikana edellyttää lupaa käyttää joitakin puhelimen toimintoja, kuten esimerkiksi lupaa soittaa puheluja, lähettää tekstiviestejä ja käyttää yhteystietoja pyytämiesi palvelujen tarjoamiseksi.
6.2 Ohjelmisto on suunniteltu asennettavaksi yksinomaan HONORin virallista käyttöjärjestelmää käyttäviin puhelimiin. HONOR ei takaa millään tavoin Ohjelmiston tarjoamien palvelujen laatua sellaisille käyttäjille, jotka asentavat Ohjelmiston laitteisiin, joissa ei käytetä HONORin virallista käyttöjärjestelmää. 
6.3 HONOR voi toisinaan tarjota Ohjelmiston päivityksiä. Keskeytyksettömän palvelun tarjoamisen varmistamiseksi Ohjelmiston version ja puhelimeesi asennetun Honor Suite -sovelluksen version on täsmättävä.

7. Sopimuksen purkaminen
Jos et noudata tämän Sopimuksen ehtoja, HONOR ja sen palveluntarjoajilla on oikeus purkaa tämä Sopimus milloin tahansa. Jos tämä Sopimus puretaan, sinun on lopetettava Ohjelmiston käyttö heti ja poistettava koko ohjelmisto sekä kaikki siihen liittyvät tiedot, jotka olet asentanut tai kopioinut tietokoneellesi. 

8. Rajoitettu takuu
8.1 HONOR ei myönnä mitään muita yksiselitteisiä tai viitteellisiä takuita tässä Sopimuksessa yksiselitteisesti myönnettyjä takuita lukuun ottamatta, mukaan lukien myyntikelpoisuutta ja tiettyyn käyttötarkoitukseen sopivuutta koskevat takuut mutta niihin rajoittumatta.
8.2 HONOR ei millään tavoin takaa sitä, että kolmansien osapuolten oikeuksia ei rikota.

9. Rajoitettu korvausvastuu
9.1 HONOR ei ole korvausvelvollinen eikä anna mitään takuita sellaisista ohjelmiston ongelmista, jotka johtuvat yllättävistä olosuhteista, väärinkäytöstä, virheellisestä käytöstä tai luvattomista Ohjelmiston muutoksista. 
9.2 HONOR ei ole mitenkään korvausvelvollinen mistään oheisvahingoista, välillisistä vahingoista tai rangaistuksellisista vahingoista, jotka johtuvat tämän Ohjelmiston käytöstä, mukaan lukien yrityksen voittojen menetys, liiketoiminnan keskeytyminen ja tietojen sekä datan menettäminen, mutta niihin rajoittumatta. HONOR ei ole korvausvelvollinen myöskään silloin, kun tällaisten vahinkojen mahdollisuudesta on kerrottu. 

10. Versiopäivitykset
10.1 HONOR pidättää oikeuden päättää Ohjelmiston versiopäivitysten julkaisemisesta tulevaisuudessa.
10.2 Jos korvaavaa käyttöoikeussopimusta ei julkaista, tätä Sopimusta sovelletaan myös Ohjelmiston päivitettyihin versioihin.
10.3 Jos tämä Ohjelmisto on merkitty päivitetyksi versioksi, tätä Sopimusta on noudatettava.

11. Kirjallinen viestintä
Kaikki tähän Sopimukseen liittyvä viestintä tapahtuu kirjallisesti.

12. Muut ehdot 
12.1 Jos olet Euroopan Unionin alueella asuva kuluttaja, tähän Sopimukseen sovelletaan Saksan lakeja. Kaikki sinun ja HONORin väliset tästä Sopimuksesta johtuvat erimielisyydet käsitellään riita-asiana Saksan toimivaltaisissa tuomioistuimissa. Jos olet jossakin muussa maassa tai alueella asuva kuluttaja, tähän Sopimukseen sovelletaan Kiinan kansantasavallan lakeja. Kaikki tästä Sopimuksesta johtuvat erimielisyydet ratkaistaan neuvottelemalla. Jos asiaa ei voida ratkaista neuvottelemalla, erimielisyys käsitellään riita-asiana Shenzhen Longgangin alueen kansanoikeudessa.
12.2 Mitään suullisia sopimuksia ei ole solmittu.
12.3 Jos jokin tämän Sopimuksen kohta on mistä tahansa syystä kokonaan tai osittain pätemätön tai täytäntöönpanokelvoton tai rikkoo mitä tahansa sovellettavaa lakia, kyseinen kohta voidaan katsoa erilliseksi. Se ei kuitenkaan vaikuta muiden kohtien voimassaoloon tai täytäntöönpanokelpoisuuteen.
12.4 HONOR voi toisinaan päivittää tai muokata tätä Sopimusta ja lähettää muutetun version sinulle laissa sallitulla tavalla. Jos et hyväksy HONORin tähän Sopimukseen tekemiä muutoksia, sinun on lopetettava Ohjelmiston käyttö heti. Jos jatkat Ohjelmiston käyttöä saatuasi HONORin päivityksen, osoitat hyväksyneesi HONORin muutokset tässä Sopimuksessa.

13. Sopimuskokonaisuus
Tämä Sopimus liitteineen muodostaa sopimuksen kohteeseen liittyvän koko sopimuksen osapuolten välillä ja korvaa kaikki edeltävät sopimuksen kohteeseen liittyvät yksiselitteiset ja viitteelliset tahdonilmaisut ja sopimukset. Tämä Sopimus sisältää kaikki HONORin tähän Ohjelmistoon liittyvät velvollisuudet.
