Svarīgi! Šis Līgums ir lietotāja licences līgums, kas noslēgts starp jums un “HONOR Device Co.,Ltd.” (turpmāk tekstā — “HONOR”) un reglamentē “Honor Suite” programmatūras lietošanu (šī “Programmatūra”). Klikšķinot uz “INSTALĒT”, jūs apliecināt, ka esat rūpīgi iepazinies ar šī Līguma saturu un pieņemat visus tā noteikumus.

1. Līguma piemērošanas joma
Šis līgums attiecas vienīgi uz “Honor Suite”. Tiesības, ko piešķir šis Līgums, neattiecas ne uz vienu citu programmatūru.

2. Intelektuālā īpašuma tiesības
Šīs Programmatūras intelektuālā īpašuma tiesības pieder uzņēmumam “HONOR”, un tās aizsargā Ķīnas Tautas Republikas normatīvie akti, starptautiskās autortiesību konvencijas un citi piemērojamie likumi un vienošanās, kas reglamentē intelektuālā īpašuma tiesības.

3. Licences darbības joma
3.1. Šī Programmatūra tiek nodrošināta bez maksas. Jūs varat nekomerciālos nolūkos lejupielādēt, instalēt un lietot šo Programmatūru neierobežotā skaitā ierīču.
3.2. Jūs varat nekomerciālos nolūkos kopēt, sūtīt un izplatīt šo Programmatūru neierobežotā skaitā ierīču. Taču jums ir jānodrošina, lai visas šīs Programmatūras kopijas, tostarp visas Programmatūras kopijas, kas tiek nosūtītas vai izplatītas, būtu pilnīgas un saturētu visu informāciju, ko ietver šī Programmatūra, tostarp elektroniskos dokumentus, autortiesību apliecinājumus, preču zīmes un šo Līgumu.

4. Lietošanas ierobežojumi
4.1. Jūs nedrīkstat šo Programmatūru reversi projektēt, reversi kompilēt vai dekompilēt. Jūs nedrīkstat arī rediģēt nevienu no resursiem, ko satur programmatūras faili.
4.2. Jūs nedrīkstat demontēt šo Programmatūru un daļēji vai pilnībā iegult to citās programmatūru sistēmās.
4.3. Jūs nedrīkstat dzēst nevienu autortiesību apliecinājumu vai ziņojumu, ko satur šī Programmatūra.
4.4. Jūs nedrīkstat izmantot šo Programmatūru, lai izveidotu jebkādu atvasinātu programmatūru vai lietotnes.
4.5. Jūs nedrīkstat izmantot šīs Programmatūras funkcijas un līdzekļus, lai iesaistītos prettiesiskās darbībās.
4.6. “HONOR” patur visas pārējās tiesības, ko jums skaidri nepiešķir šis Līgums.

5. Atruna
5.1. Šī Programmatūra tiek nodrošināta “tāda, kāda tā ir”. “HONOR”nesniedz garantiju par šīs Programmatūras nodrošināto pakalpojumu savlaicīgumu vai precizitāti.
5.2. Ar šo jūs apliecināt, ka šīs Programmatūras nodrošinātie pakalpojumi var atbilstoši nedarboties nekontrolējamu apstākļu, datorvīrusu, hakeru uzbrukumu, sistēmu nesavietojamības vai kādu citu iemeslu dēļ. “HONOR” neuzņemas atbildību par zaudējumiem, ko jums varētu izraisīt datu kļūdas vai datu zudums, kas nav radušies “HONOR” vainas dēļ.

6. Lietošanas informācija
6.1. Šīs programmatūras funkcijas un līdzekļi paredz nepieciešamību instalēt “Honor Suite” jūsu tālrunī. Lai nodrošinātu jūsu pieprasītos pakalpojumus, šīs Programmatūras lietošanas laikā var būt nepieciešama piekļuve dažām jūsu tālruņa sniegtajām atļaujām, tostarp atļaujai veikt zvanus un sūtīt īsziņas, kā arī piekļuve jūsu kontaktiem.
6.2. Šī Programmatūra ir paredzēta tikai instalēšanai tālruņos ar oficiālo “HONOR” operētājsistēmu. “HONOR” negarantē šīs Programmatūras sniegto pakalpojumu kvalitāti lietotājiem, kuri instalē šo Programmatūru ierīcēs bez oficiālās “HONOR” operētājsistēmas. 
6.3. “HONOR” var periodiski nodrošināt šai Programmatūrai atjauninājumus. Lai nodrošinātu pastāvīgu pakalpojumu pieejamību, šīs Programmatūras versijai ir jāatbilst jūsu tālrunī instalētās „Honor Suite” programmatūras versijai.

7. Līguma izbeigšana
Ja pārkāpjat šī Līguma noteikumus un nosacījumus, “HONOR” un/vai tā licenču devēji patur tiesības jebkurā brīdī Līgumu izbeigt. Pēc šī Līguma izbeigšanas jums ir nekavējoties jāpārtrauc lietot šo Programmatūru un jāizdzēš visi programmatūras dati un ar to saistītā informācija, ko esat instalējis vai iekopējis savā datorā. 

8. Ierobežota garantija
8.1. “HONOR” nesniedz nekādas tieši vai netieši izteiktas papildu garantijas (tostarp, bet ne tikai — garantijas attiecībā uz piemērotību tirdzniecībai un konkrētajam lietojumam), izņemot tās, kas skaidri izteiktas šajā Līgumā.
8.2. “HONOR” nesniedz garantijas attiecībā uz trešo pušu tiesību ievērošanu.

9. Ierobežota atbildība
9.1. “HONOR” neuzņemas atbildību un nesniedz garantijas par programmatūras kļūmēm, ko izraisījuši neparedzēti apstākļi, ļaunprātīga izmantošana, neatbilstoša lietošana vai neatļautas izmaiņas šajā Programmatūrā. 
9.2. “HONOR” neuzņemas atbildību ne par kādu nejaušu, netiešu vai represīvu kaitējumu, kas izriet no šīs Programmatūras lietošanas, tostarp, bet ne tikai — uzņēmuma ienākumu zudumu, uzņēmējdarbības pārtraukumiem, kā arī informācijas vai datu zudumu. Uzņēmums “HONOR” neuzņemas atbildību arī tad, ja tas ir informēts par šāda kaitējuma iespējamību. 

10. Versiju atjauninājumi
10.1. “HONOR” patur tiesības lemt par to, vai turpmāk izdot atjauninātas šīs Programmatūras versijas.
10.2. Izņemot gadījumus, kad licences līgums ticis aizvietots, šis Līgums attiecas arī uz Programmatūras atjauninātajām versijām.
10.3. Ja ir norādīts, ka šī Programmatūra ir uzskatāma par atjauninātu versiju, jums ir jāievēro šī Līguma noteikumi.

11. Rakstiska saziņa
Visai ar šo Līgumu saistītajai saziņai ir jānotiek rakstiskā formā.

12. Dažādi
12.1. Ja esat patērētājs, kas dzīvo Eiropas Savienībā, šo līgumu reglamentē Vācijas normatīvie akti. Jebkurš strīds starp jums un “HONOR” saistībā ar šo Līgumu tiks nodots izskatīšanai tiesā ar jurisdikciju Vācijā. Ja esat patērētājs, kas dzīvo citā valstī vai reģionā, šo līgumu reglamentē Ķīnas Tautas Republikas normatīvie akti. Jebkurš strīds, kas radies saistībā ar šo Līgumu, ir jārisina mierīgās pārrunās. Gadījumos, kad nav iespējams atrisināt strīdu pārrunu ietvaros, tas tiks nodots Šeņdžeņas Lunganas Tautas apgabaltiesā risināšanai tiesvedības ietvaros.
12.2. Nav notikušas nekādas mutiskas vienošanās.
12.3. Gadījumos, kad kāda iemesla dēļ kāds šī Līguma noteikums pilnībā vai daļēji zaudē spēku vai nav piemērojams, vai ir pretrunā ar kādu piemērojamu normatīvo aktu, minētais noteikums ir uzskatāms par nošķiramu. Tomēr tas neietekmē pārējo noteikumu spēkā esamību un piemērojamību.
12.4. “HONOR” var periodiski atjaunināt vai grozīt šo Līgumu un likumā atļautajā kārtībā jums nosūtīt versiju ar grozījumiem. Ja jūs nepiekrītat “HONOR” veiktajiem Līguma grozījumiem, jums ir nekavējoties jāpārtrauc lietot šo Programmatūru. Ja turpināt lietot šo Programmatūru pēc “HONOR” atjauninājumu saņemšanas, jūs apliecināt, ka pieņemat “HONOR” veiktos Līguma grozījumus.

13. Līgums kopumā
Šis Līgums un tā pielikumi sastāda kopējo līgumu, kas noslēgts starp pusēm attiecībā uz šī līguma priekšmetu, un aizvieto jebkādu iepriekšēju tieši vai netieši izteiktu informāciju un/vai vienošanās attiecībā uz šī līguma priekšmetu. Šis Līgums ietver visas “HONOR” saistības attiecībā uz šo Programmatūru.
