Dôležité: Táto Zmluva predstavuje licenčnú zmluvu pre koncového používateľa uzatvorenú medzi vami a spoločnosťou HONOR Device Co., Ltd. (ďalej len „HONOR“), ktorá upravuje používanie produktu Honor Suite (ďalej len „Softvér“). Kliknutím na položku INSTALL (NAINŠTALOVAŤ) potvrdzujete, že ste si obsah tejto Zmluvy pozorne prečítali a prijali všetky v nej uvedené podmienky.

1. Rozsah pôsobnosti
Táto Zmluva sa vzťahuje výhradne na produkt Honor Suite. Práva udelené touto Zmluvou sa nevzťahujú na žiadny iný softvér.

2. Práva duševného vlastníctva
Všetky práva duševného vlastníctva pre tento Softvér patria spoločnosti HONOR a sú chránené zákonmi Čínskej ľudovej republiky, medzinárodnými zmluvami o autorských právach a inými platnými zákonmi a zmluvami upravujúcimi práva duševného vlastníctva.

3. Rozsah licencie
3.1 Tento Softvér sa poskytuje bezplatne. Tento Softvér môžete prevziať, nainštalovať a používať na neobmedzenom počte zariadení na nekomerčné účely.
3.2 Tento Softvér môžete skopírovať, odoslať a distribuovať na neobmedzený počet zariadení na nekomerčné účely. Musíte však zabezpečiť, aby všetky kópie tohto Softvéru vrátane všetkých odosielaných a distribuovaných kópií tohto Softvéru boli úplné a obsahovali všetky informácie poskytované s týmto Softvérom vrátane elektronickej dokumentácie, upozornení o autorských právach, ochranných známok a tejto Zmluvy.

4. Obmedzenia používania
4.1 U tohto Softvéru nesmiete použiť reverzné inžinierstvo, spätne ho kompilovať alebo dekompilovať. Nesmiete ani upravovať žiadne zdroje obsiahnuté v softvérových súboroch.
4.2 Tento Softvér nesmiete rozkladať a ani ho čiastočne alebo úplne vkladať do iných softvérových systémov.
4.3 Nesmiete vymazať žiadne vyhlásenia o autorských právach ani oznámenia obsiahnuté v tomto Softvéri.
4.4 Tento Softvér nesmiete používať na účely vývoja akéhokoľvek odvodeného softvéru alebo aplikácií.
4.5 Žiadne funkcie obsiahnuté v tomto Softvéri nesmiete používať na akékoľvek nelegálne činnosti.
4.6 Spoločnosť HONOR si vyhradzuje všetky ostatné práva, ktoré vám v tejto Zmluve neboli výslovne udelené.

5. Vzdanie sa zodpovednosti
5.1 Tento softvér je poskytovaný v stave „ako je“. Spoločnosť HONOR neposkytuje žiadne záruky s ohľadom na aktuálnosť alebo presnosť služieb poskytovaných týmto Softvérom.
5.2 Týmto uznávate, že služby poskytované týmto Softvérom nemusia správne fungovať z dôvodu nekontrolovateľných okolností, počítačových vírusov, útokov hackerov, nekompatibility systému a z ďalších nešpecifikovaným dôvodov. Spoločnosť HONOR nezodpovedá za žiadne straty, ktoré by vám mohli vzniknúť v dôsledku chýb alebo straty údajov, ktoré spoločnosť HONOR nezapríčinila.

6. Informácie o používaní
6.1 Funkcie tohto Softvéru vyžadujú nainštalovanie produktu Honor Suite do vášho telefónu. Aby bolo možné vykonať vami požadované služby, tento Softvér môže počas používania vyžadovať prístup k niektorým povoleniam v telefóne vrátane povolenia uskutočňovať telefónne hovory, odosielať textové správy a pristupovať k vašim kontaktom.
6.2 Tento Softvér je určený na inštaláciu len v telefónoch používajúcich oficiálny operačný systém HONOR. Spoločnosť HONOR neposkytuje žiadne záruky na kvalitu služieb poskytovaných týmto Softvérom u používateľov, ktorí si tento Softvér nainštalujú na zariadeniach nepoužívajúcich oficiálny operačný systém HONOR. 
6.3 Spoločnosť HONOR môže z času na čas poskytovať aktualizácie tohto Softvéru. Na účely zabezpečenia nepretržitého poskytovania služieb sa musí táto verzia tohto Softvéru zhodovať s verziou produktu Honor Suite nainštalovaného vo vašom telefóne.

7. Ukončenie
Spoločnosť HONOR a/alebo jej poskytovatelia licencií si vyhradzujú právo kedykoľvek túto Zmluvu ukončiť v prípade, že nedodržíte jej podmienky. Po ukončení tejto Zmluvy musíte tento Softvér okamžite prestať používať a vymazať všetok softvér a všetky súvisiace údaje, ktoré ste si nainštalovali alebo skopírovali do vášho počítača. 

8. Obmedzená záruka
8.1 Okrem záruk, ktoré sú výslovne uvedené v tejto Zmluve, spoločnosť HONOR neposkytuje žiadne ďalšie záruky, výslovné ani implicitné, okrem iného vrátane záruky predajnosti a vhodnosti na konkrétny účel.
8.2 Spoločnosť HONOR neposkytuje žiadne záruky s ohľadom na neporušovanie práv tretích strán.

9. Obmedzenie zodpovednosti
9.1 Spoločnosť HONOR nenesie zodpovednosť a neposkytuje žiadne záruky v súvislosti s problémami so Softvérom spôsobenými nepredvídanými okolnosťami, nesprávnym používaním, zneužitím alebo neoprávnenou úpravou tohto Softvéru. 
9.2 Spoločnosť HONOR nenesie žiadnu zodpovednosť za akékoľvek náhodné, nepriame alebo trestné škody vyplývajúce z používania tohto Softvéru okrem iného vrátane straty zisku z podnikania, prerušenia podnikania, straty informácií alebo údajov. Spoločnosť HONOR nebude niesť zodpovednosť ani vtedy, ak bola informovaná o možnosti takýchto škôd. 

10. Aktualizované verzie
10.1 Spoločnosť HONOR si vyhradzuje právo rozhodnúť, či v budúcnosti uvoľní aktualizované verzie pre tento Softvér.
10.2 Pokiaľ nedôjde k vydaniu novej licenčnej zmluvy, táto Zmluva sa bude vzťahovať aj na aktualizované verzie tohto Softvéru.
10.3 Ak je tento Softvér označený ako aktualizovaná verzia, musíte túto Zmluvu dodržiavať.

11. Písomný styk
Všetky oznámenia týkajúce sa tejto Zmluvy sa majú vyhotoviť písomne.

12. Rôzne ustanovenia
12.1 Ak ste spotrebiteľ so sídlom v Európskej únii, táto Zmluva sa bude riadiť zákonmi Nemecka. Akékoľvek spory medzi vami a spoločnosťou HONOR týkajúce sa tejto Zmluvy budú predložené na súdne konanie príslušnému súdu v Nemecku. Ak ste spotrebiteľ so sídlom v inej krajine alebo regióne, táto Zmluva sa bude riadiť zákonmi Čínskej ľudovej republiky. Akýkoľvek spor týkajúci sa tejto Zmluvy sa bude riešiť formou priateľského zmieru. V prípade, že sa spor nepodarí vyriešiť formou zmieru, postúpi sa na vyriešenie Okresnému ľudovému súdu v Longgang (Shenzhen) formou súdneho pojednávania.
12.2 Nedošlo k uzatvoreniu žiadnych ústnych dohôd.
12.3 V prípade, že sa z akéhokoľvek dôvodu niektoré ustanovenie tejto Zmluvy stane úplne alebo čiastočne neplatným alebo nevynútiteľným, alebo ak bude porušovať akékoľvek platné zákony, takéto ustanovenie sa bude považovať za oddeliteľné od Zmluvy. Platnosť a vynútiteľnosť ostatných ustanovení tejto Zmluvy však týmto nebude dotknutá.
12.4 Spoločnosť HONOR môže z času na čas túto Zmluvu aktualizovať alebo upraviť a odoslať vám jej modifikovanú verziu zákonom povolenými prostriedkami. Ak zmenu tejto Zmluvy zo strany spoločnosti HONOR neprijmete, mali by ste tento Softvér okamžite prestať používať. Ak budete pokračovať v používaní tohto Softvéru po prijatí aktualizácie od spoločnosti HONOR, dávate tým na vedomie, že akceptujete zmenu tejto Zmluvy zo strany spoločnosti HONOR.

13. Celá dohoda
Táto Zmluva a jej prílohy predstavujú celú dohodu medzi zmluvnými stranami týkajúcu sa predmetu tejto Zmluvy a nahrádzajú všetky predchádzajúce výslovné alebo implicitné vyhlásenia a/alebo dohody týkajúce sa jej predmetu. Táto Zmluva obsahuje všetky záväzky spoločnosti HONOR týkajúce sa tohto Softvéru.
