Važno: Ovo je Ugovor o licenciranju sa krajnjim korisnikom između vas i kompanije HONOR Device Co., Ltd. (u nastavku: „HONOR“) kojim se reguliše korišćenje softvera Honor Suite (ovog „Softvera“). Klikom na INSTALIRAJ potvrđujete da ste pažljivo pročitali sadržaj ovog Ugovora i da prihvatate sve navedene uslove.

1. Opseg primene
Ovaj Ugovor se primenjuje samo na Honor Suite. Prava predviđena ovim Ugovorom ne važe za neki drugi softver.

2. Prava intelektualne svojine
Sva prava intelektualne svojine na ovaj Softver pripadaju kompaniji HONOR i zaštićena su zakonima Narodne Republike Kine, međunarodnim ugovorima o autorskim pravima i drugim važećim zakonima i ugovorima kojima se regulišu prava intelektualne svojine.

3. Opseg licence
3.1 Ovaj Softver je dostupan besplatno. Možete preuzeti, instalirati i koristiti ovaj Softver u nekomercijalne svrhe na neograničenom broju uređaja.
3.2 Možete kopirati, slati i distribuirati ovaj Softver u nekomercijalne svrhe na neograničen broj uređaja. Međutim, vodite računa da sve kopije ovog Softvera, uključujući sve poslate ili distribuirane kopije ovog Softvera, budu kompletne i da sadrže sve informacije obuhvaćene ovim Softverom, uključujući elektronsku dokumentaciju, napomene o autorskim pravima, robne žigove i ovaj Ugovor.

4. Ograničenja upotrebe
4.1 Ne smete vršiti obrnuti inženjering, obrnuto sastavljanje ili dekompilaciju ovog Softvera. Osim toga, ne smete izmeniti nijedan resurs koji datoteke softvera sadrže.
4.2 Ne smete rastavljati ovaj Softver ili ga ugrađivati, delimično ili u celosti, u druge softverske sisteme.
4.3 Ne smete izbrisati nijednu izjavu ili napomenu o autorskim pravima koju sadrži ovaj Softver.
4.4 Ne smete koristiti ovaj Softver za razvoj izvedenog softvera ili aplikacija.
4.5 Ne smete primenjivati funkcije ovog Softvera za obavljanje nezakonitih aktivnosti.
4.6 HONOR zadržava sva prava koja vam nisu izričito dodeljena ovim Ugovorom.

5. Odricanje odgovornosti
5.1 Ovaj Softver je dostupan „takav kakav jeste“. HONOR ne pruža nikakve garancije za pravovremeno ili precizno pružanje usluga obezbeđenih ovim Softverom.
5.2 Ovim prihvatate da usluge obezbeđene ovim Softverom možda neće pravilno funkcionisati usled okolnosti koje se ne mogu kontrolisati, računarskih virusa, hakerskih napada, nekompatibilnosti sistema i drugih neodređenih razloga. Kompanija HONOR se neće smatrati odgovornom za bilo kakve gubitke koje pretrpite zbog pogrešnih ili izgubljenih podataka nastalih bez krivice kompanije HONOR.

6. Informacije o korišćenju
6.1 Funkcije ovog Softvera zahtevaju da se Honor Suite instalira na telefon. Da bi ovaj Softver izvršio zahtevane usluge, tokom korišćenja će možda morati da pristupi pojedinim dozvolama telefona, između ostalog, dozvolama za upućivanje poziva, slanje tekstualnih poruka i pristup kontaktima.
6.2 Predviđeno je da se ovaj Softver instalira samo na telefonima koji rade na zvaničnom HONOR operativnom sistemu. Korisnicima koji instaliraju ovaj Softver na uređajima koji ne rade na zvaničnom HONOR operativnom sistemu, HONOR ne pruža garancije za kvalitet usluga obezbeđenih ovim Softverom.
6.3 HONOR može povremeno da obezbedi ažuriranja za ovaj Softver. Za neprekidan rad usluga, neophodno je da se ova verzija Softvera podudara sa verzijom softvera Honor Suite instaliranom na telefonu.

7. Raskid
Ako niste saglasni sa uslovima i odredbama ovog Ugovora, kompanija HONOR i/ili njeni davaoci licence zadržavaju pravo da u svakom trenutku raskinu ovaj Ugovor. Nakon raskida ovog Ugovora, morate odmah prestati da koristite ovaj Softver i izbrisati sav softver i sve povezane podatke koje ste instalirali ili kopirali na računar.

8. Ograničena garancija
8.1 Osim garancija koje su izričito predviđene ovim Ugovorom, HONOR ne pruža nikakve druge garancije, izričite ili podrazumevane, uključujući bez ograničenja garancije o podesnosti za prodaju i za određenu namenu.
8.2 HONOR ne pruža nikakve garancije za nekršenje prava intelektualne svojine trećih lica.

9. Ograničena odgovornost
9.1 HONOR ne snosi odgovornost i ne pruža garancije za probleme sa softverom nastale usled nepredviđenih okolnosti, zloupotrebe, pogrešne upotrebe ili neovlašćene izmene ovog Softvera.
9.2 HONOR ne snosi odgovornost za bilo kakve slučajne, posredne ili kaznene štete nastale tokom korišćenja ovog Softvera, uključujući bez ograničenja bilo kakav gubitak poslovnih dobiti, prekid poslovanja, gubitak informacija ili podataka. HONOR ne snosi odgovornost čak i ako je ukazano na mogućnost nastanka takvih šteta.

10. Ažurirane verzije
10.1 HONOR zadržava pravo da odluči da li će ubuduće objavljivati ažurirane verzije ovog Softvera.
10.2 Osim ako se ne izda zamenski ugovor o licenciranju, ovaj Ugovor će se primenjivati i na ažurirane verzije ovog Softvera.
10.3 Ako je ovaj Softver označen kao ažurirana verzija, morate se pridržavati ovog Ugovora.

11. Pisana komunikacija
Sva komunikacija vezana za ovaj Ugovor biće u pisanoj formi.

12. Razno
12.1 Ako ste korisnik iz Evropske unije, ovaj Ugovor je regulisan zakonima Nemačke. Svaki spor između kompanije HONOR i vas u vezi sa ovim Ugovorom biće upućen sudu sa jurisdikcijom u Nemačkoj radi pokretanja sudskog postupka. Ako ste korisnik sa prebivalištem u nekoj drugoj zemlji ili regionu, ovaj Ugovor je regulisan zakonima Narodne Republike Kine. Svi sporovi vezani za ovaj Ugovor rešiće se prijateljskim pregovorima. Ukoliko spor ne može da se razreši pregovorima, on će biti upućen Narodnom sudu u okrugu Longgang grada Šendžen radi pokretanja sudskog postupka.
12.2 Nisu sklopljeni nikakvi usmeni sporazumi.
12.3 Ukoliko neka odredba ovog Ugovora iz bilo kojeg razloga postane nevažeća ili nesprovodiva, u celosti ili delimično, ili ako nije u skladu sa primenjivim zakonima, navedena odredba će se smatrati podeljivom. Međutim, to neće uticati na period važenja i sprovodivost drugih odredbi.
12.4 HONOR može povremeno da ažurira ili izmeni ovaj Ugovor i da vam pošalje izmenjenu verziju koristeći sredstva predviđena zakonom. Ako ne prihvatate izmenu koju je HONOR uneo u ovaj Ugovor, morate odmah prestati da koristite Softver. Ako nastavite da koristite ovaj Softver nakon što primite ažuriranje kompanije HONOR, to znači da prihvatate izmene ovog Ugovora od strane kompanije HONOR.

13. Ceo ugovor
Ovaj Ugovor i njegovi dodaci sačinjavaju ceo ugovor između strana u vezi sa navedenim predmetom i zamenjuje sve prethodne izričite ili podrazumevane izjave i/ili ugovore vezane za taj predmet. Ovaj Ugovor sadrži sve obaveze koje kompanija HONOR ima u vezi sa ovim Softverom.
