Important: Acest Acord este un acord de licență pentru utilizatorul final, încheiat între dumneavoastră și HONOR Device Co., Ltd. (denumită, în continuare, „HONOR”) care reglementează utilizarea Honor Suite (acest „Software”). Făcând clic pe INSTALARE indicați că ați citit conținutul acestui Acord cu atenție și că acceptați toți termenii incluși în acesta.

1. Sfera de aplicare
Acest Acord se aplică doar pentru Honor Suite. Drepturile acordate prin acest Acord nu se aplică niciunui alt software.

2. Drepturile de proprietate intelectuală
Toate drepturile de proprietate intelectuală pentru acest Software îi aparțin companiei HONOR și sunt protejate de legile Republicii Populare Chineze, de tratatele internaționale referitoare la drepturile de autor și de alte legi și tratate care reglementează drepturile de proprietate intelectuală.

3. Sfera de aplicare a licenței
3.1 Acest Software vă este oferit gratuit. Puteți descărca, instala și utiliza acest Software pe un număr nelimitat de dispozitive în scop necomercial.
3.2 Puteți copia, trimite și distribui acest Software pe un număr nelimitat de dispozitive în scop necomercial. Cu toate acestea, trebuie să vă asigurați că toate copiile Software-ului, inclusiv toate copiile acestuia, care sunt trimise sau distribuite, sunt complete și conțin toate informațiile distribuite împreună cu acest Software, inclusiv documentația electronică, notele referitoare la drepturile de autor, mărcile comerciale și acest Acord.

4. Restricții de utilizare
4.1 Sunt interzise ingineria inversă, compilarea inversă sau decompilarea acestui Software. În plus, nu aveți voie să editați niciuna dintre resursele conținute în fișierele software-ului.
4.2 Este interzisă dezasamblarea acestui Software sau integrarea acestuia parțial sau total în alte sisteme software.
4.3 Este interzisă ștergerea declarațiilor sau notelor referitoare la drepturile de autor conținute în acest Software.
4.4 Este interzisă utilizarea acestui Software pentru dezvoltarea unor software-uri sau aplicații derivate.
4.5 Este interzisă utilizarea oricăror caracteristici ale acestui Software pentru angajarea în activități ilegale.
4.6 HONOR își rezervă toate celelalte drepturi care nu vă sunt acordate explicit în acest Acord.

5. Precizări legale
5.1 Acest Software vă este oferit „ca atare”. HONOR nu face nicio garanție privind oportunitatea sau acuratețea serviciilor oferite de acest Software.
5.2 Recunoașteți, prin prezentul, că există posibilitatea ca serviciile furnizate prin acest Software să nu funcționeze adecvat din cauza circumstanțelor care nu pot fi controlate, a virușilor de calculator, a atacurilor hackerilor, a incompatibilității de sistem și a altor motive nespecificate. HONOR nu va fi răspunzătoare pentru pierderile pe care le puteți suferi din cauza acestor erori de date sau a pierderilor de date care nu sunt din vina HONOR.

6. Informații privind utilizarea
6.1 Caracteristicile acestui Software necesită instalarea Honor Suite pe telefonul dumneavoastră. Pentru efectuarea serviciilor pe care le-ați solicitat, acest Software vă poate solicita accesul la unele permisiuni de telefon în timpul utilizării, inclusiv permisiuni de efectuare a unor apeluri, de trimitere a unor mesaje text și de acces la persoanele de contact.
6.2 Acest Software este conceput să fie instalat exclusiv pe telefoanele care rulează sistemul de operare oficial al HONOR. HONOR nu face garanții cu privire la calitatea serviciilor furnizate prin acest Software pentru utilizatorii care instalează acest Software pe dispozitive care nu rulează sistemul de operare oficial al HONOR. 
6.3 HONOR poate furniza actualizări ale Software-ului la anumite intervale de timp. Pentru a asigura furnizarea neîntreruptă a serviciilor, această versiune de Software trebuie să corespundă cu versiunea Honor Suite instalată pe telefonul dvs.

7. Rezilierea
Dacă nu respectați termenii și condițiile acestui Acord, HONOR și/sau licențiatorii săi își rezervă dreptul de a rezilia acest Acord în orice moment. După rezilierea acestui Acord, trebuie să încetați să utilizați acest Software imediat și să ștergeți întreg software-ul și datele asociate pe care le-ați instalat sau copiat pe calculator. 

8. Limitarea garanției
8.1 Pe lângă garanțiile acordate în mod explicit prin acest Acord, HONOR nu oferă alte garanții, explicite sau implicite, inclusiv, dar fără a se limita la garanții de vandabilitate și adecvare pentru un anumit scop.
8.2 HONOR nu face garanții cu privire la neîncălcarea drepturilor unor terțe părți.

9. Răspundere limitată
9.1 HONOR nu va răspunde și nu face garanții pentru problemele de software cauzate de circumstanțe neprevăzute, abuzul, utilizarea greșită sau modificarea neautorizată a acestui Software. 
9.2 HONOR nu va răspunde pentru daunele incidentale, indirecte sau punitive care apar în legătură cu utilizarea acestui Software, inclusiv, dar fără a se limita la pierderea profiturilor comerciale, întreruperea activității, pierderea informațiilor sau a datelor. HONOR nu va răspunde chiar dacă a fost notificată de posibilitatea producerii acestor daune. 

10. Actualizările versiunilor
10.1 HONOR își rezervă dreptul de a decide eliberarea unor versiuni actualizate ale acestui Software în viitor.
10.2 Cu excepția cazurilor în care se emite o înlocuire a acordului de licență, acest Acord se va aplica și versiunilor actualizate ale acestui Software.
10.3 Dacă acest Software este marcat ca o versiune actualizată, trebuie să respectați acest Acord.

11. Comunicațiile scrise
Toate comunicațiile în legătură cu acest Acord trebuie efectuate în scris.

12. Alte prevederi
12.1 Dacă sunteți un consumator domiciliat în Uniunea Europeană, acest acord va fi reglementat de legile din Germania. Orice dispută apărută între dumneavoastră și HONOR privind acest Acord va fi trimisă spre soluționare către instanțele de judecată din Germania. Dacă sunteți un consumator cu domiciliul în altă țară sau regiune, acest acord va fi reglementat de legile Republicii Populare Chineze. Orice dispută privind acest Acord va fi soluționată pe cale amiabilă. Dacă disputa nu poate fi soluționată amiabil, aceasta va fi transmisă către Tribunalul Poporului din Districtul Longgang, regiunea Shenzhen, pentru a fi rezolvată pe cale juridică.
12.2 Nu au fost încheiate acorduri verbale.
12.3 În cazul în care o prevedere din acest Acord devine nulă sau inaplicabilă, din orice motiv, parțial sau integral, sau dacă încalcă legile aplicabile, prevederea de mai sus va fi considerată separabilă. Cu toate acestea, valabilitatea și aplicabilitatea celorlalte prevederi ale Acordului nu vor fi afectate.
12.4. HONOR poate actualiza sau modifica periodic acest Acord și vă va transmite versiunea modificată prin mijloacele permise de lege. Dacă nu acceptați modificarea acestui Acord de către HONOR, trebuie să încetați imediat utilizarea acestui Software. În cazul în care continuați să utilizați acest Software după primirea actualizării de la HONOR, indicați implicit că acceptați modificarea acestui Acord de către HONOR.

13. Întregul acord
Acest Acord și anexele sale constituie întregul acord încheiat între părți privind obiectul acestuia și înlocuiește toate declarațiile și/sau acordurile anterioare, exprimate sau implicite, referitoare la acest obiect. Acest Acord conține toate obligațiile HONOR referitoare la acest Software.
